text: نئی دہلی۔18ستمبر۔اروناچل پردیش میں نہرلاگن میں ٹوموریباانسٹی ٹیوٹ آف ہیلتھ اینڈ میڈیکل سائنسز (ٹی آر آئی ایچ ایم ایس) کے احاطے میں ’’سوچھتا ہی سیوا ہے‘‘ کے موضوع پر منعقدہ ملک گیر پروگرام میں حصہ لیتے ہوئے ،جو اتفاق سے وزیراعظم جناب نریندر مودی کے یوم پیدائش اور وشوکرما پوجاکا دن بھی تھا ، داخلی اُمور کے وزیر مملکت جناب کرن رجیجو نے بڑے جوش وجذبے سے ریاست کے عوام سے اپیل کی ہے کہ وہ صفائی ستھرائی کی مہم کو روز مرہ کی عادت بنالیں۔